Kirenga
Kirenga (rus. Киренга) – upė Rusijoje, Irkutsko srityje; Lenos dešinysis intakas. Prasideda Baikalo kalnagūbryje, 6 km į vakarus nuo Baikalo ežero kranto. Teka į šiaurės vakarus Pribaikalės įduba. Įteka į Leną ties Kirensku. Pagrindiniai intakai: Ulkanas, Minja (dešinieji), Chonda (kairysis). Upė būna užšalusi nuo spalio pradžios iki balandžio pabaigos ar gegužės pradžios. Kirengą kerta Baikalo-Amūro magistralė. Plukdomi sieliai. Upė laivuojama 480 km nuo žiočių, nuo Magistralno gyvenvietės.